stanford-oval/wikipedia huggingface dataset:
HMS Peterel (1899)
Valmistus

Köli laskettiin 29. heinäkuuta 1898 Palmers Shipbuilding and Iron Companyn telakalla Jarrowissa telakkanumerolla 745. Alus laskettiin vesille 30. maaliskuuta 1899 ja valmistui heinäkuussa 1900.
Palvelus

Peterel palveli koko uransa Britteinsaarilla. Alus myytiin 30. elokuuta 1919 romutettavaksi T. R. Salesille.
HMS Persian (J347)

| HMS Persian |
| --- | --- |
 HMS Persian

Aluksen vaiheet
Rakentaja:  Toronto Ship Building Company, Toronto
Kölinlasku:  8. lokakuuta 1942
Laskettu vesille:  22. helmikuuta 1943
Palveluskäyttöön:  12. marraskuuta 1943
Poistui palveluskäytöstä:  palautettu Yhdysvaltain laivastolle 1946 myyty Kreikalle 1948
Loppuvaihe:  romutettu 1970-luvulla
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Persian (viirinumero J347) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM334, joka luovutettiin Britannian kuninkaalliselle laivastolle lend lease -sopimuksen nojalla.
Valmistus

Alus tilattiin Yhdysvaltain laivastolle nimellä USS AM334 Torontosta Kanadasta Toronto Ship Building Companyltä, missä köli laskettiin 8. lokakuuta 1942. Alus laskettiin vesille 22. helmikuuta 1943 ja valmistui 12. marraskuuta.
Palvelus

Alus palautettiin Yhdysvaltain laivastolle 1946. Se myytiin Kreikalle, joka myi sen edelleen kauppalaivastolle nimellä Kikiades. Alus oli matkustaja-rahtialuksena Kreikan saaristossa. Vuonna 1954 aluksen moottorit vaihdettiin ja se nimettiin 1958 Cycladesiksi. Vuonna 1961 alus myytiin ateenalaiselle Kavounides Shipping Companylle, joka nimesi sen Adriakseksi ja edelleen Athiniaksi. Vuonna 1960 alus sai lopulta nimen Polikos. Kreikan vuoden 1971 merilain mukaan lukuisa joukko vanhoja matkustaja-aluksia kuten Polikos poistettiin Kreikan rannikkoliikenteestä. Alus makasi ankkurissa Perzamanlahdella jokusen vuoden ennen romuttamistaan.
HMS Petard (G56)

| HMS Petard |
| --- | --- |
 HMS Petard

Aluksen vaiheet
Rakentaja:  Vickers Armstrong, Walker
Kölinlasku:  26. joulukuuta 1939
Laskettu vesille:  12. helmikuuta 1941
Palveluskäyttöön:  15. kesäkuuta 1942
Loppuvaihe:  romutettu 1967
Tekniset tiedot
Uppouma:  1 717 t (standardi) 2 286 t (kuormattu)
Pituus:  105 m (kokonaispituus)
Leveys:  11 m
Syväys:  2,7 m
Koneteho:  40 000 hv
Nopeus:  36,75 solmua
Miehistöä:  176
Aseistus
Aseistus:  5 x QF 4"/L45 (102 mm) Mk V -tykkiä yksiputkisina HA Mk III -asennuksina 1 x neliputkinen QF 2 naulan Mk VII -ilmatorjuntatykki 6 x Oerlikon 20 mm -ilmatorjuntatykkiä yksiputkisina P Mk III -asennuksina 4 x 21" (533 mm) torpedoputkea 4 x syvyyspomminheitintä ja 2 x kiskoa, joissa yhteensä 70 syvyyspommia
HMS Petard (viirinumero G56) oli Britannian kuninkaallisen laivaston P-luokan hävittäjä toisessa maailmansodassa.
Valmistus

Alus tilattiin 2. lokakuuta 1939 toisessa hätälaivueessa(engl. 2nd Emergency Flotilla) nimellä HMS Persistent Vickers Armstrongilta Barrow-in-Furnessista, missä köli laskettiin vielä saman vuoden lopulla 26. joulukuuta. Alus laskettiin vesille 27. maaliskuuta 1941 nimellä HMS Petard ja valmistui 15. kesäkuuta 1942, jolloin sen tarjoukseen perustuva hinta oli 408 200 puntaa ilman Amiraliteetin toimittamia ase- ja viestijärjestelmiä.
Palvelus

Alus muutettiin 1953 alkaen tyypin 16 sukellusveneentorjuntafregatiksi Swan Hunterilla Belfastissa, mistä se palasi 1955. Alus makasi ankkurissa Devonportissa aina syyskuuhun 1960, jolloin se korvasi HMS Ulysseksen. Alus oli huollettavana Chathamin telakalla huhtikuusta 1961 kesäkuuhun 1962, jolloin se palautettiin reserviin. Alus sijoitettiin 1966 poistolistalle ja myytiin 18. toukokuuta BISCOlle. Alus saapui 2. kesäkuuta romutettavaksi McLellanille Bo'nessiin.
HMS Malmö (K12)

| HMS Malmö |
| --- | --- |
 HMS Malmö

Aluksen vaiheet
Rakentaja:  Kockums, Karlskrona
Laskettu vesille:  22. maaliskuuta 1985
Palveluskäyttöön:  10. toukokuuta 1985
Tekniset tiedot
Uppouma:  320 t
Pituus:  50 m
Leveys:  7,5 m
Syväys:  2,6 m
Koneteho:  2 x MTU dieselmoottoria 1 x Allied Signal -kaasuturbiini
Nopeus:  28 solmua
Miehistöä:  19 upseeria ja 15 varusmiestä 2010:varusmiehet korvattu 9 värvätyllä merimiehellä
Aseistus
Aseistus:  8 x RBS15 1 x Bofors 57 mm 7103 1 x Bofors 40 mm M/48H 2 x 7,62 mm ksp 58 -konekivääriä 4 x 400 mm sukellusveneentorjuntatorpedoa 4 x sukellusveneentorjuntaheitintä 68 x miinaa 6 x 533 mm torpedoputkea
HMS Malmö (runkonumero K12) on Ruotsin laivaston Stockholm-luokan korvetti.
Valmistus

Alus tilattiin syyskuussa 1981 Kockumsin Karlskronan telakalta. Se laskettiin vesille 22. maaliskuuta 1985 ja otettiin palvelukseen 10. toukokuuta.
Gustaf Hackzell

Gustaf Hackzell (1964)
Fredrik Gustaf Hackzell (16. heinäkuuta 1889 Mikkeli – 7. marraskuuta 1972) oli suomalainen yritysjohtaja, koulutukseltaan insinööri. Hän sai vuorineuvoksen arvon 1944.
Hackzellin vanhemmat olivat rehtori Mathias Gustaf Hackzell ja Helena Natalia Örn. Hän kävi Viipurissa lyseota ja yhteiskoulua ja valmistui insinööriksi Hannoverin teknillisen korkeakoulun kemian osastolta Saksassa 1913.
Hackzell oli Pähkinälinnan ruutitehtaalla apulaisinsinöörinä ja myöhemmin osastopäällikkönä 1913–1917, Turengin kemiallisen tehtaan johtajana 1917–1918, Oy Tekan teknillisenä johtajana Riihimäellä 1919–1920 sekä Suomen terva- ja tärpättikonttorin tehtaan johtajana Keuruulla 1920–1923. Hän oli Valtion ruutitehtaan toimitusjohtajana Laukaan Vihtavuoressa 1923–1935 ja sen jälkeen Rikkihappo- ja Superfosfaattitehdas Oy:n toimitusjohtajana 1935–1955 ja kehitti siitä yhden Suomen suurimpiin kemian alan yrityksiin kuuluvan teollisuuslaitoksen. Hackzell oli muun muassa valtion ruutitehtaan ja Suomen Malmi Oy:n johtokunnan jäsenenä.
Fredrik Gustaf Hackzell oli naimisissa vuodesta 1913 Gunnel Öbergin kanssa. Hänen veljensä oli ministeri Antti Hackzell.
Haahdenmaa

Haahdenmaa on sukunimi, joka on muun muassa seuraavilla suomalaisilla henkilöillä:
Anja Haahdenmaa (s. 1936), näyttelijä, Anneli Haahdenmaan sisar
Anneli Haahdenmaa (1930–2017), näyttelijä, Anja Haahdenmaan sisar
Sanni Haahdenmaa (s. 1982), näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
HMS Phaeton (1914)

| HMS Phaeton |
| --- | --- |


Aluksen vaiheet
Rakentaja:  Vickers Limited
Kölinlasku:  12. maaliskuuta 1913
Laskettu vesille:  21. lokakuuta 1914
Palveluskäyttöön:  helmikuu 1915
Poistui palveluskäytöstä:  helmikuu 1920
Loppuvaihe:  myyty romutettavaksi 16. tammikuuta 1923
Tekniset tiedot
Uppouma:  3 500 t
Pituus:  133 m
Leveys:  12 m
Syväys:  4,1 m
Koneteho:  40 000 shp
Nopeus:  28,5 solmua
Miehistöä:  318
Aseistus
Aseistus:  3 × BL 6" (152,4 mm)/L45 Mk XII -tykkiä 4 × QF 4" (101,6 mm)/L45 Mk V -tykkiä 2 × 3" ilmatorjuntatykkiä 8 × 21" (533 mm) torpedoputkea
HMS Phaeton oli Britannian kuninkaallisen laivaston Arethusa-luokan risteilijä, joka palveli ensimmäisessä maailmansodassa.
Valmistus

Alus tilattiin Vickers Limitediltä, missä köli laskettiin 12. maaliskuuta 1913. Alus laskettiin vesille 21. lokakuuta 1914 ja otettiin palvelukseen helmikuussa 1915.
Palvelus

Palvelukseen otettaessa alus liitettiin Suuren laivaston (engl. Grand Fleet) 4. risteilijäviirikköön, jonka mukana se siirrettiin maaliskuussa Dardanelleille. Alus oli syyskuuhun 1915 Dardanellien edustalla tukemassa liittoutuneiden maihinnousua Gallipolin niemimaalle. Alus liitettiin kotimaahansa paluun jälkeen Suuren laivaston 1. risteilijäviirikköön. Se ampui 4. toukokuuta 1916 alas yhdessä HMS Galatean kanssa Zeppelin L 7:n. Viirikkönsä mukana alus osallistui 31. toukokuuta - 1. kesäkuuta 1916 Skagerrakin taisteluun.
Alukselle asennettiin elokuussa 1917 miinakiskot 74 miinan kuljettamista varten. Alus teki viisi miinanlaskentamatkaa, joissa se laski yhteensä 358 miinaa. Näihin on laskettu mukaan Kattegattiin maaliskuussa 1918 lasketut miinat.
Maaliskuussa 1918 alus liitettiin 7. risteilijäviirikköön ja edelleen syyskuussa 1919 Harwichiin sijoitettuun 2. risteilijäviirikköön. Alus poistettiin palveluksesta helmikuussa 1920 kahdentoista kuukauden modernisointia varten. Palattuaan telakalta alus sijoitettiin Devonportin reserviin. Alus sijoitettiin poistolistalle toukokuussa 1922 ja myytiin romutettavaksi 16. tammikuuta 1923 Kingille Trooniin.
Haahtela

Haahtela on seuraavien suomalaisten henkilöiden sukunimi:
Ilkka Haahtela, yhteiskuntatieteilijä, Maahanmuuttoviraston ylijohtaja vuodesta 2022
Joel Haahtela (s. 1972), kirjailija ja lääketieteen lisensiaatti
Kauko Haahtela (vuoteen 1926 Hansson, 1906–1969), opettaja ja opetushallinnon virkamies
Sampo Haahtela  vuoteen 1926 Hansson, 1908–1993), kirjailija ja opettaja, Kauko Haahtelan veli
Tari Haahtela (s. 1946), professori, allergiatutkija ja tietokirjailija, Kauko Haahtelan poika.
HMS Penelope (1914)

| HMS Penelope |
| --- | --- |


Aluksen vaiheet
Rakentaja:  Vickers Limited
Kölinlasku:  1. helmikuuta 1913
Laskettu vesille:  25. elokuuta 1914
Palveluskäyttöön:  joulukuu 1914
Poistui palveluskäytöstä:  kesäkuu 1919
Loppuvaihe:  myyty romutettavaksi lokakuussa 1924
Tekniset tiedot
Uppouma:  3 500 t
Pituus:  133 m
Leveys:  12 m
Syväys:  4,1 m
Koneteho:  40 000 shp
Nopeus:  28,5 solmua
Miehistöä:  318
Aseistus
Aseistus:  3 × BL 6" (152,4 mm)/45 Mk XII -tykkiä 4 × QF 4" (101,6 mm)/45 Mk V -tykkiä 1 × 4" ilmatorjuntatykki 8 × 21" (533 mm) torpedoputkea
HMS Penelope oli Britannian kuninkaallisen laivaston Arethusa-luokan risteilijä, joka palveli ensimmäisessä maailmansodassa.
Valmistus

Alus tilattiin Vickers Limitediltä, missä köli laskettiin 1. helmikuuta 1913. Alus laskettiin vesille 25. elokuuta 1914 ja otettiin palvelukseen joulukuussa.
Palvelus

Palvelukseen otettaessa alus liitettiin Harwichissa oleviin yksiköihin, joiden mukana se otti osaa maaliskuussa 1915 Hoyeriin suunnattuun iskuun. Aluksen päällikkönä toimi Hubert Lynes, joka päätyi amiraaliksi. Alukselle asennettiin lentokoneiden lähetysalusta, joka poistettiin jo elokuussa. Alus liitettiin elokuussa 1915 Harwichissa 5. risteilijäviirikköön, jossaalus valvoi Kanaalin itäpään meriliikennettä. Alus upotti tai valtasi syyskuussa neljä saksalaista troolaria.
Alukseen osui 25. huhtikuuta 1916 Norfolkin rannikolla Saksan keisarikunnan laivaston sukellusveneen SM UB-29:n laukaisema torpedo. Osuman seurauksena peräsin ja rungon takaosa vaurioituivat pahoin, mikä pakotti siirtämään aluksen telakalle. Alus palasi maaliskuussa 1917 telakalta, jolloin se liitettiin Suuren laivaston 7. risteilijäviirikköön. Marraskuussa alukselle asennettiin laitteet 70 miinan laskemiseksi. Alus teki kolme miinanlasku matkaa muun muassa helmikuussa 1918 Kattegatiin. Maaliskuussa 1918 alus palasi 7. risteilijäviirikköön, jonka mukana se otti osaa Saksan avomerilaivaston antautumiseen marraskuussa.
Alus poistettiin palveluksesta ja se sijoitettiin kesäkuussa 1919 Noren reserviin. Se sijoitettiin poistolistalle huhtikuussa 1921 ja myytiin romutettavaksi lokakuussa 1924 Stanleelle Doveriin.
Hallintaparadoksi

Hallintaparadoksi on vapauteen liittyvä paradoksi. Tietoinen elävä ihminen on aina jonkin hallinnan alainen. Jos jätetään biologiset elossapysymiseen liittyvät kontrollit kuten ruumiinlämmön säätö pois laskuista, jää silti hallintaa josta ei voi vapautua. Ulkopuolisesta kontrollista vapautunut yksilö on nimittäin itsensä kontrollissa.
Tätä vapauden ja erityisesti vapaan mielen ongelmaa on tutkinut Daniel Dennett.
HMS Kempenfelt (R03)

| HMS Kempenfelt |
| --- | --- |
 HMS Kempenfelt

Aluksen vaiheet
Rakentaja:  John Brown and Company, Clydebank
Kölinlasku:  24. kesäkuuta 1942
Laskettu vesille:  8. toukokuuta 1943
Palveluskäyttöön:  25. lokakuuta 1943
Poistui palveluskäytöstä:  Jugoslavialle lokakuussa 1956 nimellä Kotor
Loppuvaihe:  romutettavaksi 1971
Tekniset tiedot
Uppouma:  1 730 t (standardi) 2 570 t (max)
Pituus:  110,57 m (kokonaispituus)
Leveys:  10,90 m
Syväys:  3,0 m
Koneteho:  40 000 hv (29,8 MW)
Nopeus:  36 solmua
Miehistöä:  225
Aseistus
Aseistus:  4 × QF 4,7" Mk IX CP Mk XXII -asennuksina]] 1 × neliputkinen QF 2 naulan Mk VIII 1 × Bofors 40 mm yksiputkisena MK III asennuksena 2 × Oerlikon 20 mm kaksiputkisena Mk V asennuksena 1 × QF 2 naulan Mk XVI 8 × 21" (533 mm) torpedoputkea 2 × kiskoa ja 4 × syvyyspomminheitintä 70 syvyyspommille
HMS Kempenfelt (viirinumero R03) oli Britannian kuninkaallisen laivaston W-luokan hävittäjä toisessa maailmansodassa.
Valmistus

Alus tilattiin joulukuussa 1941 9. hätälaivueessa John Brown and Companyltä Clydebankistä, missä köli laskettiin 24. kesäkuuta 1942 HMS Valentinena. Alus nimettiin uudelleen hävittäjäluokkien nimien rationalisoinnissa. Alus laskettiin vesille 8. toukokuuta 1943 nimellä HMS Kempenfelt ja valmistui 25. lokakuuta 1943.
HMS King George V (41)

| HMS King George V |
| --- | --- |
 HMS King George V

Aluksen vaiheet
Rakentaja:  Vickers-Armstrong, Newcastle upon Tyne
Kölinlasku:  1. tammikuuta 1937
Laskettu vesille:  21. helmikuuta 1939
Palveluskäyttöön:  11. joulukuuta 1940
Poistui palveluskäytöstä:  1949
Loppuvaihe:  romutettu 1957
Tekniset tiedot
Uppouma:  42 200 t
Pituus:  227 m
Leveys:  31 m
Syväys:  9,9 m
Koneteho:  125 000 shp
Nopeus:  28 solmua
Miehistöä:  1 314 - 1 631
Aseistus
Aseistus:  10 × 14 tuuman BL Mk VII-tykkiä 16 × 5,25 tuuman QF MK I-tykkiä 4 × QF 2 naulan (40 mm) kahdeksanputkista tykkiä
HMS King George V (viirinumero 41) oli Britannian kuninkaallisen laivaston King George V-luokan taistelulaiva.
Valmistus

Alus tilattiin 29. heinäkuuta 1936 osana vuoden 1936 laivasto-ohjelmaa Vickers Armstrongin telakalta Newcastlesta, missä köli laskettiin 1. tammikuuta 1937. Alus laskettiin vesille 21. helmikuuta 1939 ja valmistui 11. joulukuuta 1940.
Aluksella oli palvelukseen otettaessa neljä moniputkista QF 2 naulan Mk VI -tykkiä ja neljä 20-putkista UP-alustaista Mk I -tykkiä. Näistä yksi B-tornin katolla, kaksi X-tornin katolla ja yksi puolikannella. Aluksella oli myös tyypin 279- ja 284-tutkat ja ilmatorjuntatykkien HACS Mk IV -tulenjohtojärjestelmä.
Toinen maailmansota

Toisen maailmansodan syttyessä alus oli edelleen rakenteilla ja se liittyi laivastoon 11. joulukuuta 1940. Alus liitettiin 2. taistelulaivaviirikköön Kotilaivastoon Scapa Flowhun.
Yhtenä osana Pohjois-Atlantin sotatoimia alus osallistui rynnäkköön Lofooteille maaliskuussa 1941 ja sittemmin tehtävänä oli suojata Atlantin saattueita saksalaisilta pinta-aluksilta.
Toinen maailmansota > Bismarckin metsästys

King George V:stä tehtiin 1. huhtikuuta 1941 Kotilaivaston komentajan amiraali Sir John Toveyn lippulaiva HMS Hoodin tuhoutumisen jälkeen. Lippulaivana alus osallistui yhdessä HMS Rodneyn kanssa saksalaisen taistelulaivan Bismarckin metsästykseen Atlantilla. Alus ampui 27. toukokuuta 1941 käydyssä taistelussa 339 kappaletta 14 tuuman ja 660 kappaletta 5,25 tuuman kranaatteja.
Taistelun jälkeisen huoltokäynnin aikana aluksesta poistettiin UP-järjestelmät ja ne korvattiin yhdellä neliputkisella 2 naulan MKVII:llä Y-tornin katolla, yhdellä Mk VI:llä B-tornin katolla ja kahdeksallatoista 20 millimetrin tykillä. Tykeistä asennettiin viisi sekä etukannelle että yläkannelle, kaksi sillan kummallekin puolelle ja neljä venekannelle. Alukseen myös lisättiin tutka tyyppiä 282.
Toinen maailmansota > Saattuetehtävissä Pohjois-Atlantilla

Taistelulaiva määrättiin marraskuussa Islannin eteläpuoliselle merialueelle tehtävänään estää Saksan laivaston taskutaistelulaivan Admiral Scheerin murtautuminen Pohjois-Atlantille. Operaatio kuitenkin peruutettiin. Alus oli helmikuussa 1942 suojaamassa lentotukialus HMS Victoriousta, kun lentotukialuksen koneet hyökkäsivät Tromssan alueen laivaliikennettä vastaan. Tällä matkalla ollessaan taistelulaiva sai käskyn osallistua saksalaisten risteilijöiden Admiral Scheer sekä Prinz Eugen etsintään. Alukset eivät kuitenkaan kohdanneet toisiaan merellä.
Seuraavan kuukauden aikana alus aloitti Murmanskiin menevien Jäämeren saattueiden suojaamisen saattueesta PQ12. Ja alus oli saattamassa myös saattuetta PQ14, mutta saattaessaan saattuetta PQ15 1. toukokuuta 1942, King George V törmäsi hävittäjä Punjabiin Islannin itäpuolella sumussa keulan vaurioituessa hävittäjällä olleiden syvyyspommien lauetessa. Hävittäjä upposi vieden mukanaan 49 miehistön jäsentä.
Alus luovutti lippulaivan tehtävät sisaralukselleen HMS Duke of Yorkille ja lähti Liverpooliin telakalle. Telakalla olo venyi toukokuusta aina heinäkuuhun saakka, jolloin alus palasi palvelukseen. Telakalla alukseen asennettiin tutka tyyppiä 285. King George V palasi lippulaivaksi 11. heinäkuuta Scapa Flowssa. Alus jatkoi edelleen Murmanskiin menevien saattueiden suojaamista.
Saattueen PQ18 matkalle alus ei lähtenyt, vaan se ohjasi toimintaa satamasta. Seuraava suojattava saattue oli JW52/RA52 helmi-maaliskuussa, joita seurasi JW53 maalis-huhtikuussa.
Toinen maailmansota > Välimeri

Alus sai käskyn liittyä Force H:hon Gibraltarilla toukokuussa 1943 ja valmistautua tukemaan Sisilian maihinnousua (operaatio Husky). Operaation aikana alus suojasi joukkojen siirtoa itään sekä tulitti maakohteita Marsalassa ja Trapanissa 10. ja 11. heinäkuuta. Alus sai käskyn pysyä alueella ja valmistautua Salernon maihinnousuun elokuussa. Tänä aikana alus oli valmiudessa Augustan satamassa yhdessä Force H:n kanssa, kunnes Italian antauduttua alus osallistui Taranton miehitykseen 10. syyskuuta. Samana päivänä alus oli saattamassa antautuvaa Italian laivastoa Maltalle, josta laivasto jatkoi matkaa Aleksandriaan, jonne se saapui 14.-16. syyskuuta.
Taistelulaiva sai käskyn purjehtia Kotilaivastoon lokakuussa, jolloin se samalla kuljetti pääministeri Winston Churchilliä takaisin kotiin Teheranin huippukokouksesta. Aluksella ei ollut aktiivisia toimia ennen kuin helmikuussa 1944 se sai käskyn siirtyä Cammell Lairdin telakalle valmistautumaan siirtoon Itäiseen laivastoon.
Telakalla ollessaan Y-tornin katolla ollut 2 naulan tykki korvattiin Mk VI:llä ja kaksi 2 naulan Mk VI:tä lisättiin kansirakenteiden taakse yhdessä kahden Yhdysvalloissa valmistetun neliputkisen Boforsin 40 millimetrin ilmatorjuntatykin kanssa ja kuuden kaksiputkisen Mk V sähkötoimisen 20 millimetrin tykin kanssa. Alukselle jo asennetut 26 yksiputkista 20 millimetrin tykkiä säilytettiin. Alukselta poistettiin lentokone ja sen käyttööntarvittavat rakenteet. Tutkat 277, 279B, 281B ja 293 lisättiin.
Toinen maailmansota > Tyyni Valtameri

Telakalla olo kesti heinäkuuhun saakka, minkä jälkeen alus lähti siirrtymään kohti Intian valtamerta 28. lokakuuta 1944. Alus kulki Välimeren halki sekä Suezin kanavan kautta. Matkalla alus tulitti edelleen akselivaltojen hallussa olevaa Miloksen saarta 15. marraskuuta ja saapui 15. joulukuuta Trincomaleen tukikohtaan Ceylonille, jossa se liittyi vasta perustettuun Brittiläiseen Tyynenmeren laivastoon.
Alus siirtyi 19. tammikuuta 1945 Brittiläisen Tyynenmeren laivaston (TF63) mukana Sydneyyn ja otti matkalla osaa lentotukialusten syöksyihin kohti Palembangia 24. ja 29. tammikuuta. Sydneyssä aluksesta tehtiin TF63:n lippulaiva ja liittyi Okinawalle hyökkäävään Yhdysvaltain 5. laivastoon. Alus aloitti 26. maaliskuuta operaatiot japanilaisia vastaan Tyynelle valtamerellä osana TF57:ää hyökkäämällä Sakashima Gunton saarelle ja Formosalle osana Okinawan taisteluja.
Mijako Shiman saarella olevan lentokentän tulittamiseen taistelulaiva käytti 4. toukokuuta 185 kappaletta 14 tuuman ja 378 kappaletta 5,25 tuuman kranaatteja. Tulitukseen osallistui myös HMS Howe. Yhdysvaltain 5. laivasto muuttui 3. laivastoksi ja TF57 muuttui TF37:ksi 27. toukokuuta.
Japanin pääsaarten tulittamiseen alus osallistui heinäkuussa ja elokuussa ollen viimeinen brittiläinen sotalaiva, joka ampui pääaseillaan sodan aikana. Alus käytti kaikkiaan 277 kappaletta 14 tuuman kranaatteja tulittaessaan teollisuuslaitoksia Tokion pohjoispuolella 17. heinäkuuta ja lisäksi 265 kranaattia Tokion eteläpuolisen alueen teollisuuslaitosten tulittamiseen 29. heinäkuuta, minkä jälkeen alus oli mukana antautumissopimuksen allekirjoitustilaisuudessa Tokion lahdella 2. syyskuuta.
Sodan jälkeen

Alus luovutti tehtävänsä sisaralukselleen HMS Ansonille lokakuussa 1945 ja purjehti Sydneyhin Australiaan telakalle joulukuuhun saakka, minkä jälkeen alus palasi Englantiin maaliskuussa 1946. Alukselta poistettiin kaksi 20 millimetrin tykkiä joulukuussa 1945 sen ollessa telakalla. Loput yläkansilla olleet 20 millimetrin tykit poistettiin maaliskuussa 1946. Samoin kuin yhdysvaltalainen 40 millimetrin korvattiin brittiläisellä tykeillä, jotka kytkettiin tutkaan tyyppiä 282. Kaksi kansirakenteiden takana ollutta 20 millimetrin tykkiä korvattiin kahdella 40 millimetrin Boforsilla. Lopuksi alukseen lisättiin neljä 20 millimetrin tykkiä maston eteen.
Alus otti  Kotilaivaston lippulaivan tehtävät HMS Nelsonilta 9. huhtikuuta, minkä luovutti joulukuussa HMS Duke of Yorkille mennessään telakalle Devonportiin. Alus oli telakalle marraskuuhun 1947.
Taistelulaiva siirrettiin toukokuussa 1948 Kotilaivaston koulutusviirikköön Portlandissa, jossa alus palveli syyskuuhun 1949, jolloin alus siirrettiin reserviin ja ankkuroitiin Gairlochiin. Alus asetettiin poistolistalle 30. huhtikuuta 1957 ja myytiin Arnott Young Ltd:lle romutettavaksi tammikuussa 1958. Alus otettiin hinaukseen ankkuripaikaltaan 8. tammikuuta ja se saapui Dalmuiriin romutettavaksi 20. tammikuuta. Aluksen runko siirrettiin Trooniin paloiteltavaksi joulukuussa.
Aiheesta muualla

Wikimedia Commonsissa on kuvia tai muita tiedostoja aiheesta .
Maritimequestin kuvagalleria HMS King George V
P.R. Dobson's 3D esitys HMS King George V
King George V -luokan taistelulaivat
HMS King George V törmättyään HMS Punjabiin
King George V:n 2 naulan tykin miehistö taistelussa
HMS King George V Japanin merellä Japanin antauduttua
HMS Pearl (1890)

| HMS Pearl |
| --- | --- |

Aluksen vaiheet
Rakentaja:  Pembroken telakka
Kölinlasku:  1. huhtikuuta 1889
Laskettu vesille:  28. heinäkuuta 1890
Palveluskäyttöön:  lokakuu 1892
Loppuvaihe:  myyty romutettavaksi 1906
Tekniset tiedot
Uppouma:  2 575 t
Pituus:  84,73 m (kokonaispituus)
Leveys:  12,5 m
Syväys:  4,72 m
Koneteho:  4 000 ihp
Nopeus:  17 solmua
Miehistöä:  217
Aseistus
Aseistus:  8 × QF 4,7 tuuman tykkiä 8 × QF 3 naulan Hotchkiss -tykkiä 4 × konekivääriä 2 × 14" torpedoputkea
HMS Pearl oli Britannian kuninkaallisen laivaston Pearl-luokan kolmannen luokan (panssarikansi)risteilijä.
Valmistus

Alus tilattiin Pembroken telakalta, missä köli laskettiin 1. huhtikuuta 1889. Alus laskettiin vesille 28. heinäkuuta 1890 ja valmistui lokakuussa 1892.
Palvelus

Alus myytiin romutettavaksi 1906.